हालको ऐनमा कम्प्युटर, इन्टरनेट विद्युतीय सञ्चार माध्यममा प्रचलित कानूनले प्रकाशन तथा प्रदर्शन गर्न नहुने भनी रोक लगाएका सामग्री भनेपनि ती प्रचलित ऐन खुलाइएको छैन । गाली-बेइज्जती सम्बन्धी ऐनले अश्लील कुरा प्रकाशन, प्रसारण गर्न नहुने मात्रै भनेको छ । यो ऐनले चाहिं सामाजिक मूल्यमान्यता, व्यक्तिगत घृणा वा द्वेष फैलाउने, साम्प्रदायिकतामा खलल पुर्‍याउनेदेखि, बाल र वयस्क पोर्नोग्राफीदेखि अनलाइन ब्याङ्किङ, इमेल, इन्टरनेट, मोबाइल फोन प्रयोग गरेर हुने सबै किसिमका अपराधलाई समेट्न खोजेको छ ।
